**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՍԱՐԳՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԻՏԱՍԱՐԴՆԵՐԻ
ՄԻՋԱԶԳԱՅԻՆ ՏՈՆԻ ԱՌԻԹՈՎ**

Սիրե′լի երիտասարդներ,  շնորհավորում եմ ձեզ երիտասարդների միջազգային տոնի կապակցությամբ: Դուք մեր հասարակության, մեր երկրի բոլոր ոլորտներում ամենաառանցքային դերակատարում ունեցող անհատականություններն եք:
Շնորհավորում եմ բոլորիդ՝ աշակերտներին  տառերը սովորեցնող երիտասարդ ուսուցչուհուն, մեր երկիրը կառուցող ու քարը քարին դնող երիտասարդ պատշարին, ամենաբարդ ծրագրային լուծումներ առաջարկող տեղեկատվական տեխնոլոգիաների մեր երիտասարդ մասնագետներին, հող մշակող երիտասարդին, սահմանին ամեն վայրկյան հերոսություն գործող տղաներին, մեր խորին երախտագիտությունը այն տղաներին, ովքեր իրենց կյանքը զոհեցին հայրենիքը պաշտպանելիս:
Սիրելի երիտասարդներ, դուք մեր երկրի ապագան եք և պետք է կարևորեք այն պատասխանատվությունը, որ դրված է ձեզ վրա: Մաղթում եմ բոլորիդ անկոտրում կամք, միշտ առաջ գնալու վճռականություն, հաջողություններ ձեր բոլոր նախաձեռնություններում:

Վստահ եղեք Սիսիանի համայնքապետարանը ձեր կողքին է և պատրաստ է օժանդակելու կառուցողական ձեր բոլոր նախաձեռնություններին՝ ի նպաստ մեր քաղաքի, մեր սիրելի բնակիչների: